Game of Thrones -tekijät David Benioff ja D.B. Weiss eivät tee enää Star Wars -elokuvatrilogiaa. Elokuvien oli määrä tulla ulos 2022, 2024 ja 2026.

Kaksikko syyttää aikatauluongelmia. He allekirjoittivat nimittäin viiden vuoden mittaisen ja 300 miljoonan dollarin arvoisen tuotantodiilin Netflixin kanssa.

– Rakastamme Star Warsia. Mutta päivässä on vain tietty määrä tunteja, emmekä millään ehdi antamaan täyttä energiaamme sekä Star Warsille että Netflix-projekteillemme.

Tai sitten kaksikon saama negatiivinen palaute GoT:in viimeisen kauden takia pelästytti Lucasfilmin. Mistäpä sen tietää.

The Last Jedin ohjannut Rian Johnson on edelleenkin tekemässä omaa leffatrilogiaansa. Marvel-pomo Kevin Feige suunnittelee ilmeisesti omaa spinoff-leffaansa.

Lähde: Comingsoon